Ritratt fl-isfond: Unsplash / Ritratt David Casa: Facebook - David Casa / Ritratt TV: Unsplash  Kull min jaħdem fil-Parlament Ewropew (PE) se jkun jista' jibda jara l-istazzjonijiet televiżivi Maltin NET TV u One News, wara diskussjonijiet immexxija mill-Ewroparlamentari David Casa. Dan tħabbar minn Casa nnifsu fuq Twitter fejn qal li "llum, sodisfatt inħabbar li minn din il-ġimgħa, NET TV u ONE TV huma aċċessibbli fil-lista ta' stazzjonijiet fil-Parlament". As a Quaestor @Europarl_EN I worked to ensure the commencement of the technical work to allow access to TV channels available including #Malta . https://t.co/5ZQTzfTTcF pic.twitter.com/UYjlH4qdkR — David Casa (@DavidCasaMEP) July 1, 2021 "Waħda mill-ewwel affarijiet li bdejt naħdem fuqhom meta ġejt elett Kwestur kienet li nassigura li jibda x-xogħol tekniku biex il-Parlament ikollu stazzjonijiet televiżivi ta' stati membri li ma kinux disponibbli. Dawn l-Istati Membri kienu jinkludu lil Malta" żied jgħid Casa. Fi stqarrija ntqal li Casa qed jiddiskuti wkoll max-Xandir Nazzjonali biex il-PE jkollha aċċess għall-istazzjonijiet tat-TVM u TVM2. Huwa rrimarka li filwaqt li dak li jkun jista' jaqbad u jara l-istazzjonijiet lokali fuq kwalunwke apparat elettroniku, ma seta' qatt jaċċetta li Malta tkun waħda mill-ftit Stati Membri li ma kellhiex stazzjonijiet aċċessibbli fil-Parlament Ewropew. Dan il-pass, saħaq l-Ewroparlamentari Malti, poġġa lil Malta fuq l-istess livell tal-kumplament tal-Istati Membri tal-Unjoni Ewropea. Casa rringrazzja lil NET TV u ONE TV talli ħadmu mal-Parlament Ewropew biex dan ikun possibbli.